《别蔡霞山》
明代·谢廷柱

美人扁舟舣湘岸，木落江寒惊岁晏。相思千里忽相逢，清歌彻夜千杯空。

江梅细花照红烛，却疑身在罗浮屋。送君情应如三湘，波深不洗离别肠。

怅望天南鹤一只，安得垂风生羽翼。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。